ዘመናዊ የወጣቶች መዝናኛ ማዕከል በመገንባት ለወጣቶች ሁለንተናዊ ዕድገት እየሠራ መሆኑን የባሕር ዳር ከተማ ሞዴል ወጣቶች ማዕከል አስታወቀ፡፡
የባሕር ዳር ሞዴል ወጣቶች ማዕከል ያለውን ግቢ በማስዋብና ለመዝናኝ ብቁ በማድረግ በቅርብ ወራት ክፍት እንደሚያደርግ ተናገረ፡፡ ማዕከሉ እያካሄደ ያለውን የማስፋፊያ ግንባታ ወጭ ለመሸፈን የሚያግዘው የገቢ ማስገኛ የንግድ ትርዒትና ባዛር አዘጋጅቷል፡፡የባሕር ዳር ከተማ ሞዴል ወጣቶች ማዕከል ኃላፊ ደረጀ በሪሁን እንደተናገሩት በርካታ ነጋዴዎችን ያሳተፈውና ዛሬ የተከፈተው የንግድ ትርዒትና ባዛር ገቢው ለወጣቶች ማዕከል ግንባታ የሚውል ነው፡፡የንግድ ትርዒትና ባዛሩ ለ10 ቀናት የሚቆይ የሀገር ውስጥና የውጭ ነጋዴዎችና አምራቾች የተሳተፉበት ነው፡፡ ኅብረተሰቡ በንግድ ትርዒትና ባዛሩ በመሳተፍ ተጠቃሚ እንዲሆንም ኃላፊው ጥሪ አቅርበዋል፡፡ዘጋቢ፡- እንድሪስ ሀብታሙ